VANHA TESTAMENTTI AVAUTUU
TUOMARIEN KIRJA JA RUUT, Osa 2
Olemme tutkineet Tuomarien kirjaa inhimilliseltä tasolta.
Sitä pitää tarkastella myös jumalalliselta tasolta.
Jumala on näkyvä hahmo, vaikka kansa olikin syöksykierteessä.
Siellä sanotaan, että Jumala ei ajanut ulos kaikkia kansoja, -
että Jumala lähetti vihollisia heidän kimppuunsa, -
että Jumala kuuli heidän rukouksensa -
ja että Jumala lähetti vapauttajan.
Eikö Hänen kärsivällisyytensä olekin käsittämätön?
Jumala pysyi kansansa kanssa, vaikka se oli syöksykierteessä.
Tietyllä tavalla Hän oli kaiken takana.
Raamatun Jumala vapauttaa sekä pahaan että pahasta.
Siksi rukoilemme: "Äläkä saata meitä kiusaukseen."
Jumala voi käsitellä kansaansa antamalla pahan tulla -
yhtä hyvin kuin vapauttamalla sen pahasta.
"Äläkä saata meitä kiusaukseen, vaan päästä meidät pahasta."
Pyhän Hengen voima voi parantaa sairaan mutta myös tuoda taudin.
Se voi antaa sokealle näön mutta myös näkevälle sokeuden, -
kuten Kyproksen maaherran luona Apostolien teoissa.
Jumalan voima voi herättää kuolleita mutta myös tappaa.
Jumala voi päästää pahaan ja päästää pahasta.
Seurakunnan kurinpitoon kuuluu luovuttaa ihminen saatanalle -
siinä missä pelastaa hänet saatanalta.
Jumala toi ammonilaiset. Aam. 9:ssä Jumalan sanotaan tuoneen -
filistealaiset Kreetalta samaan aikaan kuin juutalaiset Egyptistä.
Filistealaiset olivat Jumalan valitsema rangaistus heille, -
kun he käyttäytyivät väärin. Jumala toi filistealaiset Kreetalta -
samaan maahan kuin juutalaiset Egyptistä.
Jumala käytti filistealaisia enemmän kuin muita kansoja, -
kun Hän halusi rangaista kansaansa pahanteosta.
Emme vieläkään ole päässeet kehästä linjalle.
Siihen ovat syynä toisen sukupolven jäsenet.
Tässä on opetus myös seurakunnille.
Toinen sukupolvi on yleensä heikompi kuin ensimmäinen.
Vanhemmat käyvät läpi todellisen kääntymyksen.
Lapset kasvavat seurakunnassa, mutta he eivät ole samaa maata.
Toinen sukupolvi ja sitä seuraavat sukupolvet -
ovat usein ongelma seurakunnissa.
Koko sukupolvi kasvoi tuntematta Herraa ja Hänen tekojaan.
Toinen sukupolvi oli ongelma Tuomarien kirjassa.
Siksi he tekivät sitä, mikä oli oikein heidän omissa silmissään.
He eivät muistaneet lakia eivätkä Hänen vapautustaan.
He eivät olleet kiitollisia pelastuksestaan.
Toinen asia on toisen sukupolven johtajat.
Kaikki oli hyvin, kunnes johtaja kuoli.
Johtajuuteen syntyi tyhjiö, ja kansa ajautui jälleen ongelmiin.
Muilla kansoilla oli dynastioita. Siksi niiden johtajuus oli jatkuvaa.
Niillä oli kuninkaalliset sukulinjat, mutta Israelilla ei niitä ollut.
Se juoksee punaisena lankana läpi Tuomarien kirjan.
Kun Gideon vapautti heidät midianilaisten kynsistä, -
he halusivat Gideonista kuninkaan ja hänen suvustaan kuningassuvun.
He halusivat jatkuvuutta johtajuuteen.
Gideon vastasi: "Teillä on jo kuningas. Herra on kuninkaanne."
"Ongelmanne on, että ette näe Häntä kuninkaananne."
Hän kieltäytyi valtaistuimesta.
Abimelek halasi kuninkaaksi. Hän tappoi kaikki veljensä.
Yksi veli pääsi pakoon, ja lopputulos oli onneton.
Eräs nainen pudotti myllynkiven Abimelekin päähän.
Hänkin lähes kuoli hämmästyksestä. Hän tosin ei kuollut.
Hän kutsui jonkun luokseen pistämään miekan lävitseen, -
jotta ei koskaan sanottaisi, että hän kuoli naisen kädestä.
Nämä sanat toistuvat: "Ei ollut kuningasta".
Heillä oli Kuningas, mutta Hän oli näkymätön ja Hän oli taivaassa.
He olivat toisen polven kansa. He halusivat näkyvän kuninkaan.
Tähän lopetamme Tuomarien kirjan. Jumala aikoi antaa kuninkaan.
Ruutin kirja kertoo, mistä kuningas tulisi.
Kuninkaattomuuden teema saavuttaa täyteyden Ruutin kirjassa.
Ne kuuluvat yhteen. Katsotaan sitten Ruutin kirjaa.
Meille avautuu aivan erilainen näyttämö.
Aika on sama, mutta kirjat ovat täysin erilaiset.
Pohjoisessa tapahtuu kauheuksia Daanista Benjaminiin.
Etelässä on toisenlainen ilmapiiri. Tässä on Betlehem.
Kuva on otettu paimenten niityltä.
Tässä on tyypillinen viljapelto tuolla alueella.
Ruutin kirja muistuttaa Thomas Hardyn Wessex-rakkausromaania.
Sen kirjoittaja voisi olla Barbara Cartland tai Catherine Cookson.
Se on kuin lehden jatkokertomus.
On kuin astuisi raikkaaseen ilmaan, kun lukee Ruutia.
Tuomarien kirjassa leikeltiin prostituoituja ja muuta.
Benjaminin heimon alueelta on Betlehemiin vain noin 3 kilometriä.
Se tuntuu miljoonalta kilometriltä. Ilmapiiri on niin erilainen.
Ruutin kirja on erilainen. Ensinnäkin siinä on vähemmän henkilöitä, -
käytännössä yksi perhe.
Paikkoja on paljon vähemmän, ja aika on huomattavasti lyhyempi.
Silti Ruutin kirja on vastaus Tuomarien kirjaan.
Katsotaan Ruutin kirjaa ja sen päälinjoja.
Siinä on neljä lukua. Ne on helppo jakaa.
Luvuissa 1―2 puhutaan kahdesta erottamattomasta naisesta.
Luvuissa 3―4 puhutaan kahdesta vaikutusvaltaisesta miehestä.
Päähenkilöt ovat anoppi, miniä, sukulunastaja ja kuningas.
Käydään ensin läpi kertomus, jotta saadaan siihen tuntuma.
Luvussa 1 on anopin menetys. Oli äiti nimeltä Noomi.
Juudeassa oli nälänhätä. Ei ollut ruokaa.
Heidän olisi pitänyt oppia historiasta, että tulee vaikeuksia, -
aina kun Jumalan kansa lähtee muualle ruoan perään.
Se tapahtui Aabrahamille, Iisakille sekä Joosefille ja tämän veljille.
He lähtivät muualle etsimään ruokaa ja joutuivat vaikeuksiin.
Noomi lähti miehensä kanssa Mooabiin Jordanin toiselle puolelle.
He olivat kuulleet, että siellä oli ruokaa. Se oli kohtalokas virhe.
He veivät mukanaan kaksi poikaansa.
Molemmat pojat ottivat vaimoksi mooabilaisen naisen, -
Jumalan kansan ulkopuolelta.
Noomin mies ja molemmat pojat kuolivat.
Kolme naista jäi leskeksi. Lesken asema oli huono niihin aikoihin.
Ei ollut leskeneläkettä. Lesket olivat tosi ongelmissa.
Kaikki tämä johtui siitä, -
että otettiin väärä askel ja luotettiin ihmiseen Jumalan sijasta.
Ei kysytty Jumalalta neuvoa.
Jumala olisi kertonut, että nälänhätä oli Hänen rangaistuksensa Juudalle.
Jos he olisivat kääntyneet Hänen puoleensa, ruokaa olisi taas ollut.
Noomista tuli katkera. "Noomi" merkitsee: "mielihyvä".
Kun hän palasi sukulaistensa luo lähes tunnistamattomana, -
hän sanoi: "Kutsukaa minua Maaraksi."
Maara tarkoittaa: "katkera". Hän palasi katkerana naisena.
Kun hän lähti Mooabista, hänen kaksi miniäänsä kysyivät:
"Lähdemmekö kanssasi?"
Hän vastasi: "Ei. Ette voi saada miestä Juudeasta."
"On parasta, että jäätte tänne. Löydätte täältä miehet itsellenne."
Orpa sanoi: "Selvä. Teen niin." Hän palasi Mooabiin.
Hän häviää Raamatusta tyystin.
Hänellä ei ole enää sijaa Jumalan suunnitelmassa.
Inhimillisellä tasolla se oli hyvä neuvo, mutta hän katoaa kuvasta.
Ruutkin teki valinnan. Hänen nimensä on säilynyt historiassa -
meidän Herramme Jeesuksen Kristuksen esivanhempana.
Yksi päätös voi muuttaa koko elämäsi.
Valintamme muovaavat luonteemme.
Ruut teki oikean valinnan oikeaan aikaan.
Hänen valintansa toi hänet linjaan Jumalan tarkoitusten kanssa.
Hänestä tuli osa Jumalan kuninkaallista linjaa.
Hän ei kuullut kehään vaan linjaan.
Matteus mainitsee hänen nimensä Jeesuksen sukuluettelossa.
Hän oli sentään pakana ja nainen.
Juutalaiset eivät merkinneet naisia sukuluetteloonsa, saati pakanoita.
Hän teki yhden valinnan, ja se vei hänet mukaan tuohon linjaan.
Noomi neuvoi Ruutia jäämään. Tämä sanoi tulevansa mukaan.
Luvussa 2 näemme miniän uskollisuuden.
Ruutilla oli sekä sisäistä että ulkoista kauneutta.
Patriarkat huomasivat kyllä kauniin ulkomuodon.
Lukekaa, mitä 1 Piet. 3:ssa sanotaan Aabrahamista, Saarasta -
ja Rebekasta. Heistä nainen sai näyttää hyvältä sisältä ja päältä.
Harhaudun nyt sivuraiteille, -
mutta naisia saattaa kiinnostaa Pietarin kauneusresepti.
Kauneus tulee esiin persoonasta. Hän rohkaisee vaimoja -
olemaan mukavia kumppaneita ja kauniita katsella.
Hänen mukaansa sillä konstilla mieskin kääntyy.
Se on täynnä hyviä neuvoja. Sellaisia patriarkkojen vaimot olivat.
Kaunein tapaamani nainen oli 83-vuotias, -
ja hänen kasvonsa olivat aivan ryppyiset.
Kysyin: "Onko kukaan sanonut, että teillä on kauniit kasvot?"
Hän sanoi nätisti: "Ette ole ensimmäinen, joka niin sanoo."
"Nuorena olin niin ruma, ettei kukaan huolinut minua."
"Kukaan ei pyytänyt minua tanssimaan."
"Kun täytin 27, rakastuin Jeesukseen."
Hän sanoi: "Sitä muuttuu rakkaansa kaltaiseksi."
Se oli kaunista. Kauneus nousi esiin sisimmästä.
Ruutilla oli sisäistä kauneutta.
Hän oli nöyrä, ja silti hänessä oli rohkeutta, joka viehättää miehiä.
Hän oli uskollinen, ja hänellä oli palvelijan henki.
Silti hän ei ollut passiivinen eikä jäänyt alakynteen.
Kaikki alkoi oikeasta valinnasta.
Hän valitsi Noomin, Noomin kansan -
ja Noomin Jumalan.
Hän sanoi "Olen miettinyt asiaa. Haluan kuulua kansaasi."
"Haluan sinun Jumalasi olevan minun Jumalani."
Jumala oli hänelle todellinen, -
vaikka hän oli nähnyt Jumalan rankaisevan kansaansa.
Hän sanoo neljä kertaa: "Minä aion."
Hänen sanansa ovat kuin aviolupaus.
"Sinun Jumalasi on minun Jumalani. Minä lähden kanssasi."
Jumala arvostaa uskollisuutta.
Hepreassa uskollisuus ja rakkaus ovat melkein sama sana.
Jumala ei tunne rakkautta ilman uskollisuutta, liittorakkautta.
Se kestää myötä- ja vastoin- käymiset, rikkauden ja köyhyyden.
Ilman uskollisuutta rakkaus ei ole todellista rakkautta.
Jumala arvostaa uskollisuutta hyvin paljon.
Sanotaan, että Ruut löysi suosion Herran silmissä.
"Suosio" on sama kuin "suosikki". Hänestä tuli Jumalan suosikki.
Suosio on kymmenen kertaa parempaa kuin hyvä onni.
Kumman valitsisit, Jumalan suosion vain hyvän tuurin?
Tässä on perheemme vaakuna.
Pawson tarkoittaa riikinkukonpoikaa.
Se selvisi minulle Puolassa. He kutsuivat minua Pavsoniksi.
He sanoivat, että "paw" tarkoittaa puolaksi: "riikinkukko", -
samoin vanhaksi englanniksi. Olen siis riikinkukonpoika.
Ihanaa on, että sukumme motto on Favente Deo, Jumala suosii.
Kumpaa toivoisit? Hyvää tuuria vai Jumalan suosiota?
Jumalan suosio on mittaamattoman arvokas.
Jumala suosi Ruutia.
Hänestä tuli Jumalan suosikki uskollisuutensa ja valintansa takia.
Hänestä tulikin kuuluisa Betlehemissä.
Sanotaan, että Herra ei ole lakannut osoittamasta suosiotaan Ruutille.
Eikö ole ihana kuvaus?
Herra ei ole lakannut osoittamasta hyvyyttään tälle tytölle.
Siirrytään kirjan toiseen puoliskoon: kaksi vaikutusvaltaista miestä.
Nyt tarvitaan vähän heprealaisen lain selittämistä.
Booas oli korkeassa asemassa ja myös hyvin antelias.
Hän sanoi leikkuuväelle:
"Jättäkää runsaasti tähkiä mooabilaisnaisen poimittavaksi."
Ruutin kirjassa on kaksi outoa tapaa, jotka on parasta selittää.
Ensimmäinen on lankousavioliitto.
Riemuvuonna kaikki omaisuus palautui alkuperäiselle omistajalle.
Entä jos ei ollut perhettä, jolle omaisuus palautetaan?
On oltava sukulinja, -
jonka perusteella voi vaatia omaisuutta takaisin riemuvuonna.
Lankousavioliittolaki määräsi näin:
"Jos naisen aviomies kuolee ennen kuin hän on saanut pojan," -
"miehen veljen pitää naida hänet ja antaa hänelle poika," -
"jotta omaisuus pysyy suvussa."
Meille se on outoa. Siinä ei ole meistä järkeä.
Ruut oli leski. Hänellä ei ollut poikaa.
Siksi joku sukulaismies oli velvoitettu naimaan hänet, -
jotta hänen miehensä nimi ja sukulinja säilyvät -
ja perhe saisi omaisuutensa takaisin riemuvuonna.
Tällainen oli laki ja tapa.
Se muuten selittää saddukeusten kysymyksen Jeesukselle.
He puhuivat naisesta, jonka kaikki seitsemän miestä olivat kuolleet.
Saddukeukset eivät uskoneet kuolemanjälkeiseen elämään.
Siksi saddukeukset sadattelivat.
Jeesus vastasi:
"Eksytte, koska ette tunne Kirjoituksia ettekä Jumalan voimaa."
Toinen oli outo sosiaalinen tapa.
Nainen ei voinut ikinä kosia miestä, ei edes ystävänpäivänä.
Hän sai antaa ymmärtää, että hän mielellään avioituisi jonkun kanssa.
Siihen oli monia tapoja. Yksi oli lämmittää miehen jalkoja.
Se on ihan mukava tapa. Kävelevä kuumavesipullo on ihan mukava, -
kuten kaikki naimisissa olevat tietävät.
Saarnaajassa kysytään, miten yksin voi pysyä lämpimänä vuoteessa.
Raamattu on hyvin käytännöllinen kirja.
Ruut makasi Booaan jaloissa ja peitti hänen jalkansa vaatteella.
Se tarkoitti: "En panisi pahakseni olla naimisissa kanssasi."
Hän ei voinut kosia, mutta hän saattoi vihjata.
Nämä kaksi tapaa selittävät, miten pari päätyi naimisiin.
Booas oli hänen toiveestaan hyvin imarreltu.
Hänestä oli ihana tulla valituksi, -
koska hän ei ollut vanhin eikä nuorin sukulainen.
Hän oli otettu siitä, että Ruut valitsi hänet eikä nuorempaa veljeä.
Ruut olisi lain mukaan kuulunut hänen vanhemmalle veljelleen.
Hän halusi ensin kysyä, sopiiko liitto vanhemmalle veljelle.
Hän meni tuomarien luo portille. Vanhempi veli suostui.
Hän otti sandaalin jalastaan ja antoi Booaalle.
Se oli yksi tapa vahvistaa sopimus.
Mitä Herra tässä kaikessa oikein teki?
Katsomme tätä hyvin inhimilliseltä tasolta, ja kertomushan on kaunis.
Tähän ihanaan romanssiin voi mennä mukaan.
Jumala toimi kaiken tämän takana.
Hän valmisti kuninkaallista sukulinjaa Israelia varten.
Ruutin oikeasta valinnasta tuli osa Jumalan oikeaa valintaa.
Hänestä tuli osa tätä kuninkaallista sukulinjaa.
Raamatussa on toinenkin kirja, Ester, jossa on rakkauskertomus.
Siinä Jumalaa ei mainita. Tässä Hänet mainitaan usein.
Useimmiten muut ihmiset pyytävät Herraa siunaamaan Ruutia.
Noomi sanoo: "Herra siunatkoon sinua siitä, että olet kanssani."
Booas: "Herra siunatkoon sinua, että valitsit minut, etkä veljiäni."
Kaikki sanovat Ruutille: "Herra siunatkoon sinua."
He käyttävät Jumalan nimeä Jahve.
Aina kun Herran nimi on englanniksi kirjoitettu isoilla kirjaimilla, -
Vanhassa testamentissa, hepreassa, lukee Jahve.
Valitettavasti se korvataan meillä usein sanalla "Herra".
Pienillä kirjaimilla se on käännös heprean sanasta Adonai.
Isoilla kirjaimilla kirjoitettuna se on Jumalan nimi.
Pyysin kerran rukouksessa, että Herra kertoisi minulle nimensä.
Pyysin englanninkielistä vastinetta sanasta "Jahve".
Saman tien mieleeni tuli "Aina".
Jahve on olla-verbin muoto. Ajattelin: "Jumala, nimesi on Aina."
Se on etunimi. Aina Auttajani. Aina Parantajani. Aina!
Hän on Oleminen, Aina.
Olen löytänyt Jeesuksesta 250 nimeä. Yksi suosikeistani on "Kyllä".
Hän on "Kyllä" Jumalan jokaiseen lupaukseen.
Ajattele Jumalaa, jonka nimi on Aina ja jonka Poika on Kyllä.
Sen positiivisempaa uskoa ei ole olemassa.
Siunatkoon ja lohduttakoon Aina sinua. Olkoon Aina sinulle hyvä.
Ruut liittyi tärkeään sukulinjaan, -
koska Booas oli suoraan Juudan jälkeläinen.
Juuda oli Jaakobin 12 pojasta yksi. "Juuda" merkitsee: "ylistys".
Booas oli suoraan Juudan jälkeläinen.
Hän oli myös suoraan Taamarin jälkeläinen.
Muistatteko Taamarin insestisen raiskauksen?
Mitä tämä kertoo?
Jumala tuo Jeesuksen esiin jopa tällaisten ihmisten kautta, -
kun he tekevät oikean valinnan.
Kuoleva Jaakob profetoi Juudalle.
Jakov lupasi Juudalle.
Miksi mukautamme nimet omaan kieleemme?
Jaakob lupasi: "Ei siirry valtikka pois Juudalta" -
"eikä hallitsijansauva hänen polviensa välistä" -
"kunnes tulee hän, jonka se on."
Mielenkiintoinen lupaus.
Se tapahtui vuosia ennen kuin edes ajateltiin kuningasta.
Kuitenkin tässä Jaakob lupaa Juudalle:
"Eräänä päivänä kuninkaallinen sukupuu muodostuu Juudasta."
Betlehem Efrata. Bet, leipä. Lehem, talo. Leivän talo, -
viljan kasvupaikka. Betlehemistä tulisi pääkaupunki.
Miika lupasi: "Juudean Betlehem," -
"et ole vähäisin Juudan ruhtinaiden joukossa, sillä sinusta tulee..."
Ruutin kirjassa on lisäksi aivan erityinen tiedonjyvänen.
Kun Juuda saapui Luvattuun maahan, -
se valloitti Jerusalemin kaupungin.
Se sijaitsi Benjaminin ja Juudan rajalla.
Juuda valtasi Jerusalemin ja antoi sen Benjaminille, joka menetti sen.
Niin sanotaan Ruutin kirjassa. Tässä tapahtuu nyt jotakin.
On kuninkaallinen sukulinja, joka johtaa Daavidiin Betlehemistä.
Nyt myös Jerusalem tuodaan mukaan kuvaan.
Myöhemmin Daavid teki siitä pääkaupunkinsa.
Sen jälkeen se on ollut maailman kiehtovin kaupunki.
Juudan olisi pitänyt pitää Jerusalem, -
mutta se annettiin Benjaminille, joka menetti sen.
Siitä tuli pakanakaupunki. Asiat alkavat nivoutua yhteen.
Tiedättekö, kuka oli Booaan isoäiti? Hänkään ei ollut juutalainen.
Hän oli Raahab, jerikolainen prostituoitu.
Se oli varsinainen suku! Taamar, raiskattu. Raahab, prostituoitu.
Ruut, mooabilainen.
Silti he ovat Herramme Jeesuksen Kristuksen esivanhempia.
Kuka sitten kirjoitti Ruutin kirjan ja miksi?
Tuomarien ja Ruutin kirjat ovat yksi kirja.
Yritetään löytää yhteys niiden välillä. Kuka kirjoitti ne ja miksi?
Kuten koko Raamatussa, kirjan loppu paljastaa sen tarkoituksen.
Sanat "Israelissa ei siihen aikaan ollut kuningasta" paljastavat, -
että Tuomarien ja Ruutin kirjat kirjoitettiin aikana, -
jolloin heillä oli kuningas.
Puhuttiin ihmisille, joilla jo oli kuningas.
Ruutin kirjan lopussa on esitelty Daavidin kuninkaallinen sukupuu.
Daavidin isä oli Iisai.
Siellä ei sanota: "Iisai, kuningas Daavidin isä." Miten merkillistä!
Mainitaan Daavid, mutta hän ei ole vielä kuningas.
Tästä voi päätellä, että kirja kirjoitettiin silloin, -
kun Saul oli kuningas. Pysyttekö kärryillä?
Se kirjoitettiin aikana, jolloin Saul hallitsi vielä.
Kansa valitsi hänet, koska hän oli muita päätään pitempi.
Lisäksi hän oli komea kasvoiltaan ja vartaloltaan. Se oli iso virhe.
Jos siis tiedämme, milloin se kirjoitettiin, -
tiedämme myös, kuka sen kirjoitti.
Profeetta Samuelin puheet 1. Sam. kirjassa ovat samaa kieltä -
kuin Tuomarien ja Ruutin kirjoissa.
Samuel teki mielellään yhteenvetoja kansan historiasta juuri näin.
1. Samuelin kirjassa on saarna, -
joka on kuin tiivistelmä Tuomarien kirjasta.
Profeetta Samuel kirjoitti Tuomarien ja Ruutin kirjat yhtenä kirjana, -
kun Saul oli kuninkaana.
Mistä sukukunnasta Saul tulikaan? Benjaminista.
Koko kirjan sanoma on se, että Benjamin on huono suku.
Katsokaa Betlehemiä.
Kirjan avulla kansaa valmisteltiin ottamaan Saulin tilalle Daavid.
Samuelhan oli salaa jo voidellut Daavidin.
Hän tiesi, että Daavidista tulisi kuningas.
Miten voin valmistella kansaa ottamaan Daavidin kuninkaaksi?
Tämä on aika hyvä propagandakirjoitus.
Hän sanoo: "Katsokaa, millaista verta Benjamin on!"
"He ovat pohjanoteeraus!"
"Katsokaapa näitä ihania ihmisiä Betlehemissä, tätä ihanaa perhettä."
Loistava kirjoitus! Profeetta Samuel kirjoitti kaksoiskirjan, -
jotta hän sai käännettyä ihmisten mielet Benjaminista Juudaan.
Hän halusi valmistella tietä Daavidille, -
jonka hän mainitsee viimeisissä sanoissa: "ja Iisaille syntyi Daavid."
Samuel tiesi, että hän oli Jumalan asettama kuningas.
Hän muuttaisi koko tilanteen. Tämä on minun teoriani.
Uskon, että sitä tukevat myös maininnat Jerusalemista, -
jonka Benjamin menetti ja jonka Juuda saisi takaisin, -
kun Daavid nousi kuninkaaksi.
Jumalan suunnitelma tuli ilmi Daavidin pojassa, Jeesuksessa.
Betlehem Efrata, Hän syntyi Betlehemissä.
Hän syntyi täsmälleen oikeassa paikassa.
Jeesus itse kutsuu Jerusalemia suuren kuninkaan kaupungiksi.
Miten kristitty soveltaa Tuomarien ja Ruutin kirjoja?
Jos kerran Kirjoitukset voivat tehdä viisaan, jotta pelastumme, -
ja ne todistavat Kristuksesta, mitä saamme Tuomareista ja Ruutista?
Yksittäinen uskova voi oppia Tuomarien kirjan hahmoista.
Taloushuijari Robert Maxwell vuokrasi Headington Hallin.
Portaikon yläpuolella oli lasimaalaus Simsonista, -
joka kaatoi temppelin pilareita ja jäi sortuvan rakennuksen alle.
Robet Maxwell rakensi vaimolleen linnan Ranskaan.
Hän tilasi linnaansa lasimaalauksen kopion.
Kasvojen piti vain olla Robert Maxwellin kasvot.
Hän teki itsemurhan ja veti kaiken alas mukanaan.
Voimme oppia yhtä hyvin ihmisten virheistä -
kuin heidän oikeista valinnoistaan.
Kristitty voi oppia Gideonista, Simsonista, Jeftasta ja Baarakista.
He ovat todistajia ympärillämme Hepr. 11:n mukaan.
He seuraavat, miten me selviämme ja juoksemme oman kilpailumme.
He ovat meidän todistajiamme. Heidät on syytä muistaa.
Seurakunnan vasta tuleekin tutkia Tuomarien kirjaa, -
koska se voi joutua samanlaisen anarkian valtaan -
ja jopa samanlaiseen ratkaisuun, kun se etsii näkyvää hallitsijaa.
Meillä on Kuningas.
Jos tekisimme sitä, mikä on oikein Hänen silmissään, -
seurakunta olisi yhtä jo huomenna.
Meistä on tullut wesleyläisiä, luterilaisia ja kalvinisteja.
Seuraamme ihmistä emmekä tee sitä, mikä on oikein Herran silmissä.
Mitä opimme Ruutin kirjasta? Me olemme Ruut.
Minä olen pakana, mutta olen tullut Jumalan kansan tykö.
Kuulun kuninkaalliseen sukuun, Jumalan kuningasperheeseen.
Kristuksessa olet kuninkaallinen. Olet prinssi tai prinsessa.
Kuulut kuningassukuun.
Olitte pakanoita ja kaukana Israelista, ulkopuolella.
Jumala toi meidät kuningassukuun Jeesuksen jälkeen.
Me olemme Ruut. Jeesus on Booas.
Meidät on vihitty Hänelle. Hän toi meidät Jumalan kansan sukuun.
Me olemme morsian ja Hän on Ylkä.
Koko Raamattu on romanssi, joka päättyy häihin.
Ruutin ja Booaan romanssi on täydellinen kuva -
Kristuksesta ja Hänen pakana- morsiamestaan, joka me olemme.
Vietämme Ystävänpäivää, mutta Raamattu on ihana romanssi.
Se on rakkaustarina alusta loppuun.
Tuomarien ja Ruutin kirjojen tutkiminen on vaivan arvoista.
Tässä oli kaikki Tuomarien ja Ruutin kirjoista.
Pawsonin opetussarjoja voi tilata TV7:n verkkokaupasta: www.tv7.fi/kauppa tai kauppa@tv7.fi
Suomennos: TV7